
సియోల్ : ఉత్తర కొరియా రాజధాని ప్యాంగ్యాంగ్ నుంచి కొన్ని క్షిపణులను ఇతర ప్రాంతాలకు తరలిస్తున్నట్లు దక్షిణ కొరియా, అమెరికా చెప్తున్నాయి. దక్షిణ కొరియాకు చెందిన కొరియన్ బ్రాడ్కాస్టింగ్ సిస్టమ్ (కేబీఎస్) ఈ విషయాన్ని వెల్లడించింది. సనుమ్ - డోంగ్లోని ఉత్తర కొరియా మిసైల్ రీసెర్చ్ అండ్ డెవలప్మెంట్ ఫెసిలిటీ నుంచి క్షిపణులను రవాణా చేస్తున్నట్లు దక్షిణ కొరియా, అమెరికా నిఘా అధికారులు గుర్తించినట్లు పేర్కొంది. ఈ సమాచారాన్ని దక్షిణ కొరియా, అమెరికాలకు చెందిన నిఘా వర్గాలకు చెందిన విశ్వసనీయ వర్గాలు తమకు తెలిపినట్లు వివరించింది. అయితే ఈ క్షిపణులను ఎప్పుడు, ఎక్కడికి తరలించారో వివరించలేదు. బహుశా ఇవి ఇంటర్మీడియేట్ రేంజ్లోని హసోంగ్-12, లేదా, ఇంటర్కాంటినెంటల్ బాలిస్టిక్ హసోంగ్ -14 క్షిపణులు అయి ఉండవచ్చునని పేర్కొంది. సనుమ్-డోంగ్లోని కేంద్రంలో ఇంటర్కాంటినెంటల్ బాలిస్టిక్ మిసైల్స్ తయారవుతాయి.దక్షిణ కొరియా రక్షణ మంత్రిత్వ శాఖకు చెందిన విశ్వసనీయ వర్గాలు స్పందిస్తూ కేబీఎస్ నివేదికను ధ్రువీకరింలేమని చెప్పారు. అదేవిధంగా నివేదికలో పేర్కొన్న ప్రాంతంలో అసాధారణ కార్యకలాపాలు జరుగుతున్నట్లు కూడా చెప్పలేనని తెలిపారు.ఉత్తర కొరియా కమ్యూనిస్టు పార్టీ వ్యవస్థాపక దినోత్సవాలు అక్టోబరు 10న, చైనా కమ్యూనిస్టు పార్టీ కాంగ్రెస్ అక్టోబరు 18న జరుగుతాయి. ఈ రెండు రోజుల్లో ఏదో ఒకనాడు ఉత్తర కొరియా మరిన్ని రెచ్చగొట్టే చర్యలకు పాల్పడవచ్చునని దక్షిణ కొరియా అధికారులు ఆందోళన వ్యక్తం చేస్తున్నారు.

siol : uttara koria rajadhani pangang nunchi konni kshipanulanu itara praantaalaku taralistunnatlu dakshina koria, america cheptunnaayi. dakshina koriyaku chendina korian bradcasting sistom (kbs) ee vishayaanni velladinchindi. sanum - dongloni uttara koria misail reserch and devalapment facility nunchi kshipanulanu rawana chestunnatlu dakshina koria, america nigha adhikaarulu gurtinchinatlu perkondi. ee samaachaaraanni dakshina koria, amerikaalaku chendina nigha vargaalaku chendina vishwasaneeya vargaalu tamaku telipinatlu vivarinchindi. ayithe ee kshipanulanu eppudu, ekkadiki taralinchaaro vivarinchaledu. bahusa ivi intermediate renjloni hasong-12, leda, intercontinental balistic hasong -14 kshipanulu ayi undavachunani perkondi. sanum-dongloni kendramlo intercontinental balistic misails tayaaravutaayi.dakshina koria rakshana mantritva saakhaku chendina vishwasaneeya vargaalu spandistuu kbs nivedikanu dhruveekarimlemani cheppaaru. adevidhamgaa nivedikalo perkonna praantamlo asaadhaarana kaaryakalaapaalu jarugutunnatlu kuudaa cheppalenani telipaaru.uttara koria kamyuunistu party vyavasthaapaka dinotsavaalu aktobaru 10na, chaina kamyuunistu party congress aktobaru 18na jarugutaayi. ee rendu rojullo edho okanadu uttara koria marinni rechagotte charyalaku paalpadavachchunani dakshina koria adhikaarulu aandolana vyaktam chestunnaru.